Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 199/14/6601	Banská Bystrica, 29.1.2015
EEČ : 2-45-13-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
	pred probačnou a mediačnou úradníčkou Okresného súdu v Banskej Bystrici   08. 01. 2O15 vyhlásila, že predmetný skutok spáchala, pričom  spôsobenú škodu XXXXX vo výške 2,99 € dodatočne uhradila, na účet štátnej pokladne Okresnej prokuratúry v Banskej Bystrici vložila 19.01.2015 peňažnú sumu vo výške 20,- €, z toho sumu 10,- €  určenú na všeobecne prospešné účely Združeniu na pomoc ľuďom s mentálnym postihnutím Banská Bystrica, ul. Dolná Strieborná č. 5, IČO 31 937 322 a sumu 10,- € na peňažnú pomoc obetiam trestnej činnosti. 

	Podľa § 215  ods. 1 písm. f/  Tr. por. trestné stíhanie proti  obvinenej  XXXXX XXXXX, trvalým bydliskom XXXXX, XXXXX  stíhanú pre prečin krádeže podľa § 212  ods. 2 písm. f/ Tr. zák.,  ktorého sa dopustila tak, že

	19. januára 2014 o 18.55 h v Banskej Bystrici na ul. Zvolenská cesta č. 8/A v predajni potravín XXXXX odcudzila z regálu  1 ceruzku na oči nezistenej značky tak, že si ju vložila do vrecka nohavíc a následne prešla pokladničnou zónou bez zaplatenia tovaru, čím spôsobila XXXXX XXXXX, XXXXX škodu vo výške 2,99 €, pričom uvedeného skutku sa dopustila napriek tomu, že 08.08.2013 bola Obvodným úradom v  Martine postihnutá za priestupok proti majetku   podľa     § 50   ods. 1   Zákona   o priestupkoch č. 372/90Zb.v znení neskorších zmien a doplnkov č. k. A/2013/06911 sankciou - pokarhaním, ktoré rozhodnutie nadobudlo právoplatnosť 06.09.2013 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Banská Bystrica - Západ pod spisovou značkou ORP-324/OZ-BB-2014.
 	19. januára 2014 o 18.55 h v Banskej Bystrici na ul. Zvolenská cesta č. 8/A v predajni potravín XXXXX odcudzila z regálu  1 ceruzku na oči nezistenej značky tak, že si ju vložila do vrecka nohavíc a následne prešla pokladničnou zónou bez zaplatenia tovaru, čím spôsobila XXXXX XXXXX, XXXXX škodu vo výške 2,99 €, pričom uvedeného skutku sa dopustila napriek tomu, že 08.08.2013 bola Obvodným úradom v  Martine postihnutá za priestupok proti majetku   podľa     § 50   ods. 1   Zákona   o priestupkoch č. 372/90Zb.v znení neskorších zmien a doplnkov č. k. A/2013/06911 sankciou - pokarhaním, ktoré rozhodnutie nadobudlo právoplatnosť 06.09.2013 

Odôvodnenie: 
	Uznesením povereného príslušníka OO PZ Banská Bystrica - západ z 10.04.2014 ČVS: ORP-324/OZ-BB-2O14 bolo vznesené obvinenie XXXXX XXXXX pre  prečin krádeže  podľa § 212 ods.  2 písm. f/ Tr. zák. na tom skutkovom základe, ako je uvedené vo výrokovej časti rozhodnutia.

	Po skončení vyšetrovania poverený príslušník OO PZ Banská Bystrica- západ predložil na tunajšiu okresnú prokuratúru spisový materiál s návrhom na postúpenie veci.

	Dozorujúca prokurátorka sa s takýmto postupom nestotožnila a 10.12.2014 udelila súhlas na vykonanie mediácie prostredníctvom probačného a mediačného úradníka Okresného súdu v Banskej Bystrici za účelom uzatvorenia zmieru a následného zastavenia trestného stíhania. 

	Obvinená  XXXXX, ako aj splnomocnený zástupca poškodenej strany XXXXX s takýmto postupom vyslovili súhlas. V mediačnom konaní 08.01.2015 obvinená slobodne, vážne a určito vyhlásila, že spáchala skutok, za ktorý je stíhaná a svoje konanie oľutovala. Dňa 08.01.2015 s poškodeným  uzatvorila zmier.

	Bolo 	preukázané, že obvinená nahradila poškodenej strane XXXXX XXXXX škodu vo výške 2,99 €, pričom poškodený potvrdil náhradu škody a vyhlásil, že jeho nárok na náhradu škody je v plnom rozsahu uspokojený. 

	Obvinená XXXXX poukázala na účet Okresnej prokuratúry v Banskej Bystrici sumu 20,- €. Za adresáta peňažnej sumy určenej na všeobecne prospešné účely určila Združenie na pomoc ľuďom s mentálnym postihnutím Banská Bystrica, ul. Dolná Strieborná č. 5, IČO 31 937 322.

	Z uvedenej peňažnej sumy je 5O % vo výške 10,- € určených na pomoc obetiam trestných činov a 5O % vo výške 10,- €  je určených uvedenému konkrétnemu adresátovi.  

           V zmysle § 22O ods. 1  Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený :

	a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

	b/ nahradil škodu, pokiaľ bola činom spôsobená alebo urobil iné opatrenia na náhradu škody alebo inak odstránil ujmu vzniknutú trestným činom, a
                                                          
	c/  zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu

	a vzhľadom na povahu a závažnom spáchaného činu , na mieru akou bol trestným činom dotknutý verejný záujem na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	V predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov.
	
	Podľa § 215  ods. 1 písm. f/  Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené boli splnené všetky podmienky na schválenie zmieru a zastavenie trestného stíhania, pričom bolo prihliadnuté aj na povahu a závažnosť spáchaného činu, na mieru ako bol trestným činom  dotknutý verejný záujem, na osobu obvinených a ich osobné pomery.

	Preto som rozhodla tak. ako je vyššie uvedené.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dana Michaličková
prokurátorka